《石牛洞》
宋代·程俱

阳城山头遽如许，金华山中呼不去。痴牛赤脚堕天河，共向空山饱烟雾。

阿瞒安知眇道士，丹井至今存故处。琤淙万古穿石断，峡束奔流闹山坞。

嵬峨上郁千仞势，洞下坡陀无块土。文公古句惊旧观，拂拭苍莓增媚妩。

亦欲磨崖放楚狂，扫迹政恐山神怒。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。